2004. aasta Euroopa Parlamendi valimised - Vikipeedia, vaba entsüklopeedia

# 2004. aasta Euroopa Parlamendi valimised

###

Vajab keelelist või sõnastuslikku toimetamist

Valimispäevad |
--- | ---
Neljapäev 10. juuni | Holland, Suurbritannia
Reede 11. juuni | Tšehhi Vabariik, Iirimaa
Laupäev 12. juuni | Tšehhi Vabariik, Itaalia, Läti, Malta
Pühapäev 13. juuni | Austria, Belgia, Küprus, Taani, Eesti, Soome, Prantsusmaa, Saksamaa, Kreeka, Ungari, Itaalia, Leedu, Luksembourg, Poola, Portugal, Slovakkia, Sloveenia, Hispaania, Rootsi

2004. aasta Euroopa Parlamendi valimised olid 10. juunist 13. juunini 2004 toimunud valimised Euroopa Parlamenti. Igas Euroopa Liidu liikmesriigis toimus hääletus ühel kindlal kuupäeval vastavalt kohalikule tavale, Eestis 13. juunil. Hääled loeti kõigis riikides ühel ajal 13. juunil ning tulemused pidid saama teatavaks 13. juulil kell 23 Eesti aja järgi.

Õigus hääletada oli umbes 343 657 800 inimesel. Uude parlamenti kuulub 732 Euroopa Parlamendi saadikut kõigist 25 Euroopa Liidu liikmesriigist. Uued liikmesmaad valisid oma esindajad esimest korda. Tegemist oli suurimate rahvusvaheliste otsevalimistega ajaloos.

Gibraltar osales hääletusel osana Suurbritannia Edela-Inglismaa valimisringkonnast. Valimised langesid kokku kohalike valimistega ning peeti 10. juunil, kuigi tulemused pidid teatavaks saama alles siis, kui hääletus on kõikides liikmesmaades toimunud.

## [redigeeri] Tulem pärast Euroopa Parlamendi esimest istungit

Diagramm peegeldab ka Euroopa fraktsioonide paiknemist vasak-parem teljel.

## [redigeeri] EP fraktsioonide lühikirjeldus

- Euroopa Rahvapartei/Euroopa Demokraadid - diagrammil EPP/ED; kristlikud demokraadid, konservatiivid
- Euroopa Sotsiaaldemokraatlik Partei - diagrammil PES; sotsiaaldemokraatia
- Euroopa liberaalsete ja reformiparteide ühendus - diagrammil ALDE; liberalism ja tsentrism
- Rohelised/Euroopa Vabaliit - diagrammil Greens/EFA; roheline ideoloogia ja regionaalsed parteid
- Euroopa Ühendatud Vasak/Põhjala Vasakrohelised - diagrammil EUL/NGL; vasaksotsialistid ja kommunistid
- Isesseisvuse ja Demokraatia Eest - diagrammil IND/DEM; euroskeptitsism
- Liit Rahvusriikide Euroopa Eest - diagrammil UEN; agraarkonservatism, valdvalt euroskepitiline
- Euroopa Parlamendi Sõltumatud - diagrammil NA; valdavalt paremäärmuslased; saadikud, kes ei kuulu ühtegi fraktsiooni.

## [redigeeri] Kohtade jaotus 2006. aasta novembri alguses

    ERP/ED 264
    ESDP   201
    ALDE    90
    R/EV    42
    EÜV/PV  41
    EPS     36
    LRE     30
    IDE     28

Lühendid on eestikeelsed. Parlamendiliikme ametist lahkudes peab vastav liikmesriik teatama Euroopa Parlamendile tema asendaja.

## [redigeeri] Uued parteid 2004. aasta valimistel

- Suurbritannias rajati vasakäärmuslik Respect Unity Coalition, mis osaleb Euroopa Parlamendi valimistel, et kasutada neid hüppelauana kampaanias Tony Blairi valitsuse vastu.
- Üleeuroopaline partei Euroopa Rohelised asutati nendel valimistel osalemiseks 21. veebruaril 2004 Roomas.
- Roomas asutati 9. mail 2004 Euroopa Vasakpartei (EV), mis koondab vasakparteisid üle kogu Euroopa (sealhulgas ESDTP). Selle liikmesparteide saadikud kuuluvad põhiliselt Euroopa Parlamendi vasakrohelisse fraktsiooni GUE/NGL.
- Rootsi Junilistan (Juuni-nimekiri) asutati sellel aastal, et püüda euroskeptilisi hääli.
- Hollandis Paul van Buiteneni Läbipaistev Euroopa sai 2 kohta.
- Austrias Hans-Peter Martini Nimekiri saavutas 2 kohta.

## [redigeeri] Uued poliitilised grupid pärast valimisi

- Liberaalid: Euroopa Liberaaldemokraatlik Reformipartei lõi uue poliitilise grupi, saades parteneriteks: Ühendus Prantsuse Demokraatia Eest (enne kuulus: ERP/ED), Karikakrapartei (Itaalia) (enne kuulus: ERP/ED), Leedu Tööpartei ja Belgia Kodanike Liikumine Muutuse Eest (enne kuulus: ERP/ED). Nad moodustasid tsentristliku ja euromeelse Euroopa Demokraatliku Partei, millel on koostööleping ELDRPga. EP-s istuvad EDP ja ELDRP saadikud kõrvuti. Moodustatud fraktsiooni nimeks pandi Allianss Liberaalid ja Demokraadid Euroopa Eest.
- Euroskeptikud: Rootsi Juuninimekiri, abordivastane Poola Perekondadede Liit ja Prantsuse Võitlus Suveräänsuse Eest ühinesid poliitilise grupi Euroopa Demokraatia Ja Mitmekesisuse Eest jääkidega (pärast valimistulemuste selgumist ei saanud EDME enam EP fraktsiooni normi täis), mille alla juba kuulus Suurbritannia Iseseisvuspartei. Tekkinud grupp nimetas end ümber grupiks Iseseisvuse ja Demokraatia Eest.

## [redigeeri] Eesti

12. märtsil 2004 kuulutas president Arnold Rüütel Euroopa Parlamendi valimised välja 13. juuniks 2004.

Eestist valiti Euroopa Parlamenti 6 saadikut.

### [redigeeri] Kandidaadid

- Demokraadid – Eesti Demokraatlik Partei
  - Aleksander Einseln
  - Jaan Laas
  - Kaarel Jaak Roosaare
- Eesti Keskerakond
  - Vilja Savisaar
  - Enn Eesmaa
  - Siiri Oviir
  - Mart Viisitamm
  - Ain Seppik
  - Toomas Alatalu
  - Marika Tuus
  - Heimar Lenk
  - Mailis Reps
  - Mihhail Stalnuhhin
  - Kalle Mihkels
  - Vladimir Velman
- Eesti Pensionäride Erakond
  - Jaan Kundla
- Eesti Reformierakond
  - Toomas Savi
  - Signe Kivi
  - Rein Lang
  - Andrus Ansip
  - Silver Meikar
  - Peep Aaviksoo
  - Sergei Ivanov
  - Paul-Eerik Rummo
  - Urmas Paet
  - Jaanus Tamkivi
  - Raivo Järvi
  - Igor Gräzin
- Eesti Sotsiaaldemokraatlik Tööpartei
  - Tiit Toomsalu
  - Sirje Kingsepp
  - Nikolai Kulikov
- Eestimaa Rahvaliit
  - Janno Reiljan
  - Maimu Berg
  - Elmar-Johannes Truu
  - Vladimir Maslov
  - Mart Helme
  - Jaanus Männik
  - Karel Rüütli
  - Ene Tomberg
  - Jaan Õunapuu
  - Tiit Tammsaar
  - Uno Silberg
  - Villu Reiljan
- Erakond Isamaaliit
  - Tunne-Väldo Kelam
  - Erki Nool
  - Mart Laar
  - Peeter Tulviste
  - Urmas Arumäe
  - Toivo Jürgenson
  - Mari-Ann Kelam
  - Tõnis Lukas
  - Mart Nutt
  - Helir-Valdor Seeder
  - Margus Tsahkna
  - Trivimi Velliste
- Sotsiaaldemokraatlik Erakond
  - Toomas Hendrik Ilves
  - Marianne Mikko
  - Katrin Saks
  - Eiki Nestor
  - Ivari Padar
  - Andres Tarand
  - Eduard Odinets
  - Kadi Pärnits
  - Liia Hänni
  - Marit Valge
  - Rein Järvelill
  - Reet Laja
- Ühendus Vabariigi Eest – Res Publica
  - Urmas Reinsalu
  - Ene Ergma
  - Eiki Berg
  - Marko Mihkelson
  - Marko Pomerants
  - Tiit Matsulevitš
  - Jaanus Rahumägi
  - Reet Roos
  - Nikolai Golubev
  - Tiit Niilo
  - Carmen Kass
  - Ela Tomson
- Vene Erakond Eestis
  - Dmitri Linter
  - Jelena Ziolkowska
  - Andrei Sorokolet
  - Aleksei Demitšev
  - Valentin Ivanov
  - Irina Budrik
  - Aleksei Ostrovski
  - Viktooria Boldõreva
  - Lilia Bespalova
  - Sergei Nikolajev
  - Dmitri Lauris
  - Vadim Järvinen

Üksikkandidaadid

- Georgi Bõstrov
- Martin Helme
- Marek Strandberg
- Heikki Heinrich Tann

### [redigeeri] Valimistulemuse kindlakstegemine Eestis

Eestil on Euroopa Parlamendis (EP) 6 kohta. Eesti valimissüsteemi lühikokkuvõte:

- Kogu riik on üks valimisringkond.
- Maksimaalselt võis iga partei välja panna 12 kandidaati.
- Iga erakonna kandidaatide poolt antud kehtivad hääled liidetakse ja saadakse nimekirja poolt antud häältearv.
- Partei nimekiri järjestatakse ümber vastavalt kandidaatide häälte arvule (avatud nimekiri).
- Siis arvutatakse võrdlusarvud. Selleks jagatakse parteile antud häälte arv D'Hondti jagajate jadas iga kandidaadi jaoks tema järjekorranumbriga erakonna avatud nimekirja sees. Üksikkandidaadi puhul ühtib võrdlusarv kandidaadi poolt antud häälte arvuga (jagaja on 1).
- Võrdlusarvud järjestatakse suurimast alustades ja pannakse üldisse pingeritta. 6 esimest võrdlusarvu ongi valitud.
- Asendusliikmete puhul tuleb samast nimekirjast järgmise häälte arvuga kandidaat.

### [redigeeri] Tulemused

    Võrdlusarv Nimekiri Hääli Registreerimisnumber ja kandidaat

    1) 85429,000     SDE     76120    nr. 101 Toomas Hendrik Ilves
    2) 42714,500     SDE      5263    nr. 102 Marianne Mikko
    3) 40703,000     K        16633   nr. 115 Siiri Oviir
    4) 28476,333     SDE       1012   nr. 105 Ivari Padar
    5) 28372,000     RE       11198   nr. 169 Toomas Savi
    6) 24374,000     I        12609   nr. 125 Tunne-Väldo Kelam

SDE - Sotsiaaldemokraatlik Erakond (ESDP)
K - Keskerakond (ELDRP/ALDE)
RE - Reformierakond (ELDR/ALDE)
I - Isamaaliit (ERP/ED)

## [redigeeri] Vaata ka

- Euroopa Parlamendi valimised
- 2004. aasta Euroopa Parlamendi valimised (Kreeka)
- 2004. aasta Euroopa Parlamendi valimised (Soome)
- 2004. aasta Euroopa Parlamendi valimised (Rootsi)
- 2004. aasta Euroopa Parlamendi valimised (Taani)

## [redigeeri] Välislingid

- Eesti ametlik lehekülg
- Euroopa Liidu lehekülg, mis käsitleb Euroopa Liidu valimisi kõikides liikmesriikides
- Riikide infobürood ja riikide valimiste leheküljed
- Valimispäevad eri liikmesriikides

### [redigeeri] Infoleheküljed

- Iirimaa
- Suurbritannia
- Valimisstatistika; Tarkvarapatendid (vaata artiklit tarkvarapatent) ja Keskonnaprobleemid koguvad andmeid selle kohta, kuidas Euroopa Parlamendi liikmed on hääletanud, et valijatel oleks parem valikut teha.

### [redigeeri] Kandidaadid

- Belgia
- Luksemburg
- Prantsusmaa
- Holland
- Rootsi
- Suurbritannia
- Saksamaa ja Austria

### [redigeeri] Manifestid ja dokumendid (Suurbritannia)

- Labour document (Euroopa Sotsialistlik Partei)
- Conservative manifesto (Euroopa Rahvapartei/Euroopa Demokraadid)
- Liberal Democrat manifesto (Euroopa Liberaalne, Demokraatlik ja Reformipartei)
- European Greens manifesto; Successes of the Greens in the European Parliament; A Green Contract for Europe (Euroopa Rohelised/Euroopa Vaba Liit)
- UK Independence Party manifesto (Demokraatiate ja Mitmekesisuste Euroopa)

Välja otsitud andmebaasist "http://et.wikipedia.org../../../2/0/0/2004._aasta_Euroopa_Parlamendi_valimised_1857.html"

Kategooriad: Toimetamist ootavad (november 2006) | Euroopa Liit | 2004

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Español
- Français
- Polski
- Svenska